雙罅實驗

雙罅實驗，又可以叫雙狹縫實驗，係物理學上嘅一種實驗，專門用嚟展示一樣嘢有波動噉嘅特性。如果一樣嘢係波動，噉呢樣嘢通過雙罅實驗當中塊版上面嗰兩條好細嘅罅嗰陣，會出現干涉嘅情況，因而睇到干涉圖案。

响 1801 年有物理學家用呢種實驗，證實光係種波動。

基本諗頭

係指傳送能量嘅擾動。聲係波動，而好似光等嘅電磁波都屬於波動。波動有好多種特性，其中一種係佢哋能夠有干涉嘅現象。

干涉係一種物理現象：當有兩股波動喺空間嘅某個位相遇嗰陣時，佢哋會互相增強或者抵消；例如有兩條相干嘅光，如果佢哋同時照落去一塊屏幕嘅某一點上面，佢哋會互相增強或者抵消，增強嘅話嗰點會光咗，而抵消嘅話嗰點會暗咗；依家想像下圖噉，觀察者由正上方望落去，有股波動向右手邊行進，撞到一塊黃色嘅平面，塊平面令到股波動唔能夠繼續正常前進，但塊平面上面有兩條幼嘅罅，通過呢兩條罅嘅波動會喺黃色平面後嘅空間當中進行干涉，喺某啲位度佢哋會互相增強，而喺某啲位度佢哋會互相抵消，形成干涉圖案。

喺物理學對干涉嘅研究上仲有得計數，精確噉計出啲互相增強嘅位同埋啲互相抵消嘅位分別會喺邊。

雙罅實驗帶出嘅一個重要諗頭係

電子實驗

例如電子嘅雙罅實驗就好出名。想像下圖噉嘅佈置：喺呢場實驗入面，啲物理學家射一束電子落一塊平面度，塊平面上有兩條極幼嘅罅喺上面。

跟住落嚟物理學家就觀察到一個意想不到嘅現象－

呢個噉嘅觀察喺當時好有革命性：响古典物理學上，能量同物質不溜都畀人認為佢哋係本質上就唔同嘅兩樣嘢；但電子雙罅實驗顯示，電子都可以有干涉嘅現象，即係話好似物質噉嘅嘢可以展示出能量噉嘅特性；喺 1924 年，法國物理學家路易·德布羅意發表咗篇博士論文，提出「粒子具有啲本來諗住係波動先至會有嘅性質」－佢仲進一步指每一粒粒子都有個波長，而且一粒粒子嘅波長仲有得攞呢條式計出嚟

；
當中  係粒粒子嘅波長，而  係佢嘅動量。呢啲實驗同諗頭，帶起咗物質波嘅概念。物質波係講緊「物質同能量本質上係同一樣嘢」，所以每一件物質都會有同佢相應嘅物質「波」。

即係話
由上面嘅討論睇得出，電子雙罅實驗等嘅證據顯示，一啲本嚟諗住佢哋係物質嘅嘢具有能量先會有嘅特性－電子雙罅實驗就顯示咗電子好似波動噉，曉做干涉；
同時另外一啲實驗又顯示，一啲本嚟諗住佢哋係能量嘅嘢，會有物質先會有嘅特性；
呢啲噉嘅證據，帶出咗所謂嘅波粒二象概念；而啲方程式亦都反映咗呢點－ 條式入面就將波長同埋動量掕埋一齊。呢拃噉嘅研究，打破咗古典物理學界「能量同物質係兩樣本質上就唔同嘅嘢」噉嘅諗法，係量子力學理論嘅根基之一。

光電效應
舒定牙貓

攷

光學
量子力學